Diari Oficial de la Generalitat Valenciana


Sumari del DOGV 7138, del 24-10-2013 (2013/10527)

Notificació de la resolució denegatòria dels possibles drets com a denunciant de la defunció abintestada. Expediene número ABI 133/10.
--------------------------------------------------------------------------------------------------------------------------------------

### Dades del document

Número de DOGV
:   7138

Data del DOGV
:   24-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10495


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de la resolució denegatòria dels possibles drets com a denunciant de la defunció abintestada. Expediene número ABI 133/10. [2013/10713]  
S'ha intentat la notificació expressa a Rafael Martín Castelló, que no s'ha pogut practicar en l'últim domicili conegut, carrer Nou d'Octubre, número 10, porta 15, de València, i en virtut del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci, se li notifica la resolució de la Conselleria d'Hisenda i Administració Pública, de 25 de juliol de 2013, el text íntegre de la qual és el següent:  
  
  
«Resolució de 25 de juliol de 2013, de la Conselleria d'Hisenda i Administració Pública, denegatòria dels possibles drets com a denunciant de la defunció intestat de Manuel A. Martínez Ajado a favor de Rafael Martín Castellón.  
  
Per mitjà d'un escrit presentat en els Servicis Territorials de Castelló de la llavors denominada Conselleria d'Economia, Hisenda i Ocupació en data 25 de maig de 2010, es va posar de manifest, per part d'un particular, la defunció sense testar i sense hereus coneguts, de Manuel A. Martínez Ajado. En este escrit es va comunicar a més l'arrendament d'una finca rústica propietat del difunt senyor Martínez Ajado per part de particulars i la consignació de la renda des de la defunció en el Jutjat de Primera Instància número 1 de Segorbe.  
  
A la vista de la denúncia efectuada, per part d'esta Administració es va iniciar expedient per a tramitar l'expedient per a la declaració d'hereus abintestat a favor de la Generalitat respecte de l'herència intestada de Manuel A. Martínez Ajado.   
En un primer moment, i considerant que els firmants de l'escrit mencionat en el paràgraf primer, puguen exercir la condició de denunciants de l'abintestat, se'ls va sol·licitar per mitjà d'un escrit de data 9 de juny de 2010, la documentació necessària per a instar el procediment judicial. Si bé este escrit es va notificar degudament als seus destinataris en data 15 de juny de 2010, durant el termini concedit a este efecte, no van aportar la documentació sol·licitada, per la qual cosa, a l'empara del que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'ls considera desistits de la seua petició.  
  
Paral·lelament es va iniciar el procediment d'investigació dels possibles béns, drets i obligacions del finat, que permetrien determinar amb posterioritat la conveniència o no als interessos de la Generalitat, d'instar el procediment judicial de declaració d'hereus abintestat. Atesa la quantitat d'immobles que figuraven inscrits tant en el Registre de la Propietat com en el Cadastre, es va considerar la conveniència de sol·licitar al Jutjat competent la declaració d'hereus abintestat a favor de la Generalitat.  
D'esta manera, per mitjà dels nostres escrits de data 21 de setembre de 2010, es va sol·licitar a l'Ajuntament de València un Certificat d'Empadronament. En data 19 d'octubre de 2010, l'Ajuntament de València va emetre este certificat en el qual es va fer constar que el finat va estar empadronat al carrer de Lo Rat Penal, número 16, d'esta localitat fins a la data de la seua defunció, que va tindre lloc el 28 de gener de 2010.   
  
Posteriorment i tenint coneixement que el senyor Martínez Ajado va morir en esta localitat, en data 27 de gener de 2011, es van sol·licitar el certificat de defunció al Registre Civil de València i el certificat d'últimes voluntats al Registre General d'Actes d'Última Voluntat.  
  
En relació amb este expedient, va tindre entrada en esta administració en data 18 de gener de 2011, l'escrit presentat per Rafael Martín Castellón en el qual es comunicava la defunció sense testar i sense hereus coneguts de Daniel Martínez Ajado, s'aportava una relació de béns del difunt, així com també se sol·licitava el premi per denúncia de l'abintestat.  
En eixa data, esta Administració era ja coneixedora dels fets continguts en l'escrit de denúncia presentat pel senyor Martín Castellón i ja estava tramitant l'expedient ABI 133/10.  
Per tant, es considera que és procedent denegar els possibles drets com a denunciant a Rafael Martín Castelló, ja que va comunicar uns fets que ja eren coneguts per a esta Administració. De la mateixa manera es coneixia l'existència dels béns denunciats.  
Una vegada va haver demanat esta Administració la documentació necessària per a tramitar el procediment judicial, per mitjà del nostre escrit de data 28 de febrer de 2011, es va remetre a l'Advocacia de la Generalitat l'expedient administratiu per a instar el corresponent procediment judicial.  
Com a conseqüència de la tramitació del procediment judicial, per mitjà de la interlocutòria del Jutjat de Primera Instància núm. 13 de València, de data 1 d'octubre de 2012, la Generalitat ha sigut declarada hereua abintestat de Manuel A. Martínez Ajado.   
A la vista de l'anterior pronunciament judicial i a l'empara d'allò que preceptua el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat, en concordança amb el procediment administratiu comú establit en la Llei 30/92, de Règim Jurídic de les Administracions Públiques i Procediment Administratiu Comú, s'està tramitant en la Direcció General de Patrimoni d'esta Conselleria l'expedient per a dur a terme la liquidació i posterior distribució del cabal hereditari.  
Convé fer constar que en esta conselleria, en el moment procedimental oportú i amb caràcter general, se sol·licita a les entitats bancàries, sense necessitat d'instància prèvia per part de tercers, informació sobre els possibles comptes dels difunts sobre els quals es tramiten expedients per a la declaració d'hereus abintestat a favor de la Generalitat.  
D'acord amb el que disposa l'article 43 de la Llei 14/2003, de 10 d'abril, de Patrimoni de la Generalitat Valenciana, i en l'exercici de facultats i funcions dominicals que s'atribuïxen en l'article10 del mateix text legal, resolc:  
  
Primer  
Denegar la petició efectuada en l'escrit de data 10 de gener de 2011 per Rafael Martín Castellón, respecte del reconeixement, si és el cas, dels possibles drets com a denunciant de la defunció sense testar i sense hereus coneguts de Manuel A. Martínez Ajado.  
  
Segon  
Notificar la present resolució a l'interessat.  
Contra esta resolució, que és definitiva en via administrativa, i de conformitat amb el que establix la Llei Reguladora de Règim Jurídic de les Administracions Públiques i del Procediment Administratiu Comú, i la Llei Reguladora de la Jurisdicció Contenciosa Administrativa, podrà interposar:  
a) Recurs de reposició davant del conseller d'Hisenda i Administració Pública, en el termini d'un mes comptat des de l'endemà de la recepció d'esta notificació.  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat des de l'endemà al de la recepció d'esta notificació.  
Tot això sense perjuí que puga exercitar-se qualsevol altre recurs o acció que estime procedent.»  
I perquè servisca de notificació a Rafael Martín Castelló, s'expedix el present edicte.  
  
València, 30 de setembre de 2013.- El director general de Patrimoni: Miguel Sánchez Ferrer.